Frantzisko Xabier Bustillo

Frantzisko Xabier Bustillo Ripodas OFM.Conv. (Arre, Ezkabarte, 1968ko azaroaren 23a) Nafarroa Garaiko frantziskotar apaiza eta kardinala da. 2021etik Ajaccioko apezpikua da.

 Bizitza 
Frantzisko Xabier Bustillo Arren jaio zen 1968ko azaroaren 23an. Frantziskotar komentualek Elizondon zuten apaiztegi txikian sartu zen, eta Lekarozen ikasi zuen batxilergoa. Hamazazpi urte zituelarik, Paduara joan zen nobiziotza hastera. 1992ko irailaren 20an egin zituen boto handiak, eta 1994ko irailaren 10ean apaiztu zen.

1994an, beste lagun batzuekin batera, Narbonako San Bonaventura komentua sortu zuen. 1997an, Teologiako lizentzia lortu zuen Tolosako Institutu Katolikoan. Besteak beste, San Bonaventurako erretorea (1994-2007), Frantzia eta Belgikako komentualen probintziala (2006 2018), Narbona-Corbièresko bikarioa, eta espiritualtasun mugimendu berrietarako eta erlijioen arteko elkarrizketarako ordezkaria (2012-2018) izan zen. 2018tik aitzina, Lurdako San Maximiliano Kolbe komentuko zaindaria izan zen.  

2021eko maiatzaren 11n, Ajaccioko apezpiku izendatu zuen Frantzisko aita santuak, eta 2023ko irailaren 30ean kardinal.

 Erreferentziak 

 Kanpo estekak 

Kategoria:Iruindarrak
Kategoria:Nafarroa Garaiko apaizak
Kategoria:Euskal Herriko frantziskotarrak
Kategoria:Euskal Herriko apezpikuak
Kategoria:Ezkabartearrak
Kategoria:Euskal Herriko kardinalak
Kategoria:Frantzisko aita santuak sortutako kardinalak
Kategoria:Kardinal frantziskotarrak
Kategoria:Frantzisko aita santuak izendatutako apezpikuak